open-index/open-wikipedia-markdown huggingface dataset:
রারা হ্রদ

**রারা হ্রদ** নেপালের সর্ববৃহৎ এবং গভীরতম স্বাদু জলের হ্রদ। এটি নেপালের হিমালয় অঞ্চলে অবস্থিত। রারা জাতীয় উদ্যানের প্রধান আকর্ষণ এই হ্রদ।. ২০০৭ সালের সেপ্টেম্বরে রারা হ্রদকে রামসার স্থান হিসেবে স্বীকৃতি দেয়া হয়। এই রামসার স্থানের আওতায় হ্রদ ছাড়াও পার্শ্ববর্তী জলাভূমি রয়েছে, যার মোট আয়তন ১,৫৮৩ হেক্টর।

## বৈশিষ্ট্য
সমুদ্রপৃষ্ঠ থেকে ২,৯৯০ মিটার (৯,৮১০ ফিট) উচ্চতায় রারা হ্রদের অবস্থান। এর জলপৃষ্ঠ ১০.৮ বর্গকিলোমিটার এলাকাজুড়ে বিস্তৃত। সর্বোচ্চ গভীরতা ১৬৭ মিটার (৫৪৮ ফিট)। হ্রদটি দৈর্ঘ্যে ৫.১ কিমি এবং প্রস্থে ২.৭ কিমি। রারা হ্রদের জল নিজর নদ হয়ে মুগু কর্নালি নদীতে পতিত হয়। হ্রদের পানির পিএইচ স্বাভাবিকের চেয়ে বেশি। এই পরীক্ষায় হ্রদের পানি সামান্য দূষিত নির্ণিত হয়েছে। ধর্মী আচার-অনুষ্ঠান ও পর্যটকদের আবর্জনার কারণে এই দূষণ হয়েছে।

## জলবায়ু
গ্রীষ্মকালে রারা রাষ্ট্রীয় নিকুঞ্জের আবহাওয়া স্বস্তিদায়ক থাকে। এপ্রিল থেকে জুন গ্রীষ্মকাল। তবে উচ্চতাজনিত কারণে শীতকালে তাপমাত্রা অনেক কমে যায়। রারা হ্রদ ভ্রমণের ভাল সময় সেপ্টেম্বর, অক্টোবর, এপ্রিল এবং মে। শীতকালে তাপমাত্রা শূণ্য ডিগ্রীর নিচে নেমে যায় এবং হ্রদের উপরে এক মিটার পর্যন্ত বরফের আস্তরণ পড়ে। সেসময় হ্রদে আসার পথগুলোও অধিক তুষারপাতের কারণে বন্ধ হয়ে যায়। জুন থেকে অগাস্ট বর্ষাকাল। ১৯৯৪ থেকে ২০০৩ পর্যন্ত দশ বছরের গড় বৃষ্টিপা ৮০০ মিলিমিটার। হ্রদের জলপৃষ্ঠের গড় তাপমাত্রা ৭.৫ °C থেকে ৭.৬ °C।

## উদ্ভিদ ও প্রাণীকুল
রারা হ্রদ চারদিকে রারা জাতীয় উদ্যান দ্বারা পরিবেষ্টিত। অনন্য উদ্ভিদ ও প্রাণীকুলের আবাস ধারণ করায় এই হ্রদের সবিশেষ গুরুত্ব রয়েছে। ঐ অঞ্চলের উদ্ভিদ ও প্রাণীকুলকে মনুষ্য-সৃষ্ট ক্ষতির সম্ভাবনা থেকে সংরক্ষণের উদ্দেশ্যে জাতীয় উদ্যানটি ১৯৭৬ সালে প্রতিষ্ঠিত হয়। উদ্যানে ১০৭৪ প্রজাতির উদ্ভিদ রয়েছে, যার মধ্যে ১৬ প্রজাতি নেপালের স্থানীয়। প্রাণী রয়েছে এখানে ৫১ প্রজাতির এবং পখি ২১৪ প্রজাতির।

রারা হ্রদে তিন প্রকার স্থানীয় প্রজাতির মাছ এবং এক প্রজাতির ব্যাঙ রয়েছে। শীতকালে হ্রদে প্রচুর অতিথি পাখির সমাগম ঘটে। পাখিগুলো শীতকালজুড়ে হ্রদ ও এর আশপাশে বাস করে।

## পর্যটন
রারা হ্রদ নেপালের সাধারণ পর্যটন গন্তব্যগুলোর মত নয়। হ্রদের আশপাশে পর্যতকদের জন্য থাকার স্থান, স্বাস্থ্যসেবা ইত্যাদি ব্যবস্থা না থাকায় এখানে পর্যটকদের আগমন কম ঘটে। এছাড়া এই হ্রদে আসতে দীর্ঘপথ পাড়ি দিতে হয়। কাঠমান্ডু থেকে বিমানে নেপালগুঞ্জ, সেখান থেকে আবার বিমানে জুমলা বা কোল্টিতে আসতে হয়। এখান থেকে তিনদিনের হাঁটা পথে রারা জাতীয় উদ্যানের অফিসে আসা যায়। এছাড়া বিকল্প উপায়ে নেপালগুঞ্জ থেকে সুরখেত আসা যায়, যা দশ-দিনের হাঁটাপথ। প্রতি বছর রারা হ্রদে অনধিক ২০০ পর্যটকের আগমন ঘটে। স্থানীয় উদ্ভিদ ও প্রাণীকুল দেখার জন্য রারা হ্রদ ও আশপাশের অঞ্চল পর্যটকদের জন্য বিশেষ আকর্ষণ।

উদ্যান এলাকার মধ্যে কোন স্থায়ী বসতি নেই। তবে আগে এখানে রারা ও চাপরু নামে দুইটি গ্রাম ছিল, যা পরে বাঁকে জেলায় স্থানান্তর করা হয়। কৃষিকাজ পার্শ্ববর্তী অঞ্চলের প্রধান অর্থনৈতিক কর্মকাণ্ড। সাম্প্রতিক সময়ে কৃষিকাজের দরুন উদ্যানের পরিবেশ নষ্ট হবার সম্ভাবনা দেখা দিয়েছে।

## তথ্যসূত্র

## বহিঃসংযোগ

*www.rara-lake.com
*Trek to Rara Laka - Details and Photo Feature 
*Flickr : Rara Lake
*Picasa : Images of Rara Lake 

বিষয়শ্রেণী:নেপালের হ্রদ
বিষয়শ্রেণী:কর্ণালী প্রদেশ
অ্যামাইটোসিস

যে কোষ বিভাজন প্রক্রিয়ায় একটি মাতৃকোষের নিউক্লিয়াস ও সাইটোপ্লাজম কোনো জটিল মাধ্যমিক পর্যায় ছাড়াই সরাসরি বিভক্ত হয়ে দুটি অপত্য কোষের সৃষ্টি করে তাকে **অ্যামাইটোসিস** বলে।**অ্যামাইটোসিস** হল জীবদেহের এক ধরনের *কোষ বিভাজন* প্রক্রিয়া, যা প্রধানত নিম্ন শ্রেনির জীবে (যেমন- এক কোষী প্রাণী - ব্যাক্টেরিয়া, ইস্ট, অ্যামিবা ইত্যাদি) দেখা যায়। একে *ক্যারিওস্টেনোসিস* বা প্রত্যক্ষ কোষ বিভাজনও বলা হয়। একে অনেক সময় দ্বিবিভাজন বা বাডিংও(binary fission) বলা হয়। মাইটোসিস বিভাজনে মাতৃকোষের অ্যালিলগুলো উভয় অপত্য কোষে সমভাবে বণ্টিত হলেও এক্ষেত্রে অসম বণ্টন ঘটে। এই প্রক্রিয়াটি সর্বপ্রথম ওয়ালথার ফ্লেমিং বর্ণনা করেন।

এই বিভাজন প্রক্রিয়ায় ক্রোমাটিন বস্তু ব্যাপকভাবে ঘনীভূত হয়ে ক্রোমোসোমে পরিণত হয় না। আবার স্পিন্ডল তন্তুর আবির্ভাব ঘটে ক্রোমোসোম দুই পাশে সরেও যায় না। বরং এক্ষেত্রে ক্রোমোসোম ছাড়াই নিউক্লিয়াস  মাঝ বরাবর বিভাজিত হয়ে যায়। এরপরে সাইটোপ্লাজম মাঝ বরাবর ক্রমান্বয়ে সংকুচিত হয়ে বিভক্ত হয়ে যায় এবং দুটি অপত্য কোষ সৃষ্টি হয়। এ ধরনের কোষ বিভাজন সরলতম কোষ বিভাজন। এ প্রক্রিয়ায় আদি কোষ বিভাজিত হয়।

অ্যামাইটোসিস কোষ বিভাজন নিয়ে খুব বেশি গবেষণা হয়নি। তাই অনেকে মনে করেন যে এই কোষ বিভাজন প্রক্রিয়া বাস্তবে নেই। কিন্তু এটা এখনই বলে দেয়ার সুযোগ নেই। কেননা ক্যান্সারের বিরুদ্ধে লড়াইয়ে আমরা এখনও জয়ী হতে পারিনি। আর ক্যান্সার চিকিৎসায়ও এই বিভাজন প্রক্রিয়া নতুন তথ্য প্রদান করতে পারে। কিছু গবেষণায় এমন তথ্যও উঠে এসেছে যে ইঁদুরের ভ্রূণে ভাইরাসের আক্রমণের ফলে অ্যামাইটোসিস বিভাজন ঘটে ভ্রূণ নষ্ট হয়ে গিয়েছে। তাই চিকিৎসাবিজ্ঞানে আরো এগিয়ে যেতে হলে অ্যামাইটোসিস কোষ বিভাজন সম্পর্কে আমাদের আরো জানতে হবে।

## তথ্যসূত্র

বিষয়শ্রেণী:কোষ বিভাজন
বিষয়শ্রেণী:জীববিজ্ঞান অসম্পূর্ণ
বিষয়শ্রেণী:কোষ চক্র
করাচি ইন্টারন্যাশনাল কন্টেইনার টার্মিনাল

**করাচি বন্দর** হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল *করাচি ইন্টারন্যাশনাল কন্টেইনার টার্মিনাল*। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়।

## অবস্থান
*করাচি ইন্টারন্যাশনাল কন্টেইনার টার্মিনালটি* আরব সাগরের তীরে করাচি শহরে অবস্থিত। বন্দরটি পাকিস্তানের দক্ষিণে সিন্ধু নদের ব-দ্বীপ ভূমিতে অবস্থিত। এটি সমুদ্র সমতল থেকে প্রায় ৮ মিটার উচ্চতায় অবস্থিত। এই করাচি বন্দরের টার্মিনালটি ২৪.৫৪ উত্তর ও ৬১.১৬ দক্ষিণে অবস্থিত। এই বন্দর থেকে গদর বন্দর প্রায় ৩৪০ কিলোমিটার দূরে অবস্থিত। এছাড়া এই টার্মিনাল বন্দরটি থেকে দেশের রাজধানী শহর ইসলামাবাদ ৪০০ কিলোমিটারের অধিক দূরত্বে ও লাহোর ৩৫০ কিলোমিটার দূরত্বে অবস্থিত। এখান থেকে ভারতের মুম্বাই বন্দর প্রায় ১০০০ হাজার কিলোমিটার দূরত্বে অবস্থিত। করাচি বন্দর থেকে গুরুত্বপূর্ণ সমুদ্রপথ যেটি আরব সাগর হয়ে, পূর্ব এশিয়া হয়ে চীন, জাপান পর্যন্ত চলে গেছে, সেই পথের খুব বন্দরটি কাছেই অবস্থিত। আবার বন্দরটি বিখ্যাত হরমুজ প্রণালীর খুব কাছেই অবস্থিত।

## পশ্চাৎভূমি
করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।

## পোতাশ্রয়
করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে।

## পণ্য আমদানি-রপ্তানি
বন্দরটি দেশের অধিকাংশ পণ্য আমদানি ও রপ্তানি করে। বন্দরটি ৬৫ মিলিয়ন টন কার্গো ও ১.৫৩ মিলিয়ন টিইইউএস কন্টেইনার পরিবহন করেছে ২০১৫ সালে। করাচি বন্দরের করাচি ইন্টারন্যাশনাল কন্টেইনার টার্মিনাল দিয়ে প্রতি বছর প্রায় ৩ লক্ষ কন্টেইনার পরিবাহিত হয়।

## তথ্যসূত্র

## বহিঃসংযোগ

বিষয়শ্রেণী:পাকিস্তানের বন্দর
ভারত–কাতার সম্পর্ক

**ভারত-কাতার সম্পর্ক** হল ভারত ও কাতার দেশ দুটির মধ্যে নিজেদের পারস্পরিক সম্পর্ক বা সমঝোতা।কাতার এর রাজধানী ও প্রধান শহর দোহা তে ভারতের একটি দূতাবাস রয়েছে। একই ভাবে কাতার এর একটি দূতাবাস রয়েছে ভারত এর রাজধানী শহর দিল্লি বা নিউ দিল্লি তে। এই দূতাবাস দু'টির দ্বারাই দুই দেশের মানুষ দেশ দু'টিতে যাবার জন্য বৈধ ভিসা পান। যা দেশ দু'টির মধ্যকার সম্পর্ককে আরও গভীর করেছে।

## ইতিহাস
কাতার একটি সর্বভৌম রাষ্ট্র হিসাবে ভারতের সঙ্গে কূটনৈতিক সম্পর্ক গড়ে উঠে সর্ব প্রথম ১৯৭৩ সালে। এর পর দেশ দুটির সম্পর্ক আরও গভীর হয়েছে। ২০১৫ সালে কাতারের আমির তামিম বিন হামিদ থানি ভারতের সঙ্গে সমঝোতা চুক্তি স্বাক্ষর করেন নিজেদের মধ্যে পারস্পর বোঝাপরা বাড়াতে। বর্তমানে দেশ দুটি বাণিজ্য ও আন্তর্জাতিক ক্ষেত্রে গুরুত্বপূর্ণ হয়ে উঠেছে।

## রাজনৈতিক সম্পর্ক
১৯৭৩ সালে দেশ দুটির মধ্যে কূটনৈতিক সম্পর্ক গড়ে উঠার পর নিজেদের মধ্যে বোঝাপড়া উত্তর উত্তর বেড়েছে। ১৯৯৯ , ২০০৫ ও ২০১২ সালে কাতারের প্রধান আমির তামিম বিন হামিদ থাানি ভারতে এসেছেন । এর পর ভারতের প্রধানমন্ত্রী ২০১৬ সালে কাতারে গিয়েছেন দুই দিনের সফরে। এর আগে ভারতের থেকে ২০০৮ সালে কাতার সফরে যান ভারতের প্রথম কোনো প্রধানমন্ত্রী।

## সেনাবাহিনীর সম্পর্ক
দেশ দুটি নিজেদের মধ্যে সেনাবাহীনি নিয়ে একট সম্পর্ক গড়ে তেলেছে। কাতার ও ভারত থেকে সেনা বাহিনী যৌথ ভাবে সেনা মহরা ও মিটিং এ অংশ নেয়। ২০০৮ সালে দোহাতে সেনা মিটিং হয় দেশ দুটির মধ্যে এর পর ২০১৩ সালে নতুন দিল্লিতে সেনা মিটিং হয়। এর পর সেনা মিটিং হবে দোহাতে। দেশ দুটির সেনাবাহিনী একসাথে সন্ত্রাস দমনে কাজ করার কথা বলেছে।
## বাণিজ্য
কাতারের সঙ্গে ভারতের বাণিজ্যিক সম্পর্ক খুবই গভীর। ভারত হল কাতারের তৃতীয় বৃহৎ বাণিজ্যিক সঙ্গী। ভারত কাতার থেকে প্রধানত গ্যাস ও খনিজ তেল আমদানি করে। আবার কাতার ভারত এর শক্তি ক্ষেত্রে বড় অঙ্কের বিনিয়োগ করেছে। ভারত ও কাতারের মধ্যে সমঝোতার ফলে কাতার ইউনিট প্রতি গ্যাস ১২-১৩ ডলারের পরিবর্তে ৬-৭ ডলারে দেবে ভারত কে। দেশ দুটির মধ্যে বাণিজ্যের পরিমাণও বিপুল। ভারত কাতার থেকে ১৪.৯ বিলিয়ন মার্কিন ডলার এর পণ্য আমদানি করে এবং কাতার ভারত থেকে ১.২ বিলিয়ন ডলারের পণ্য আমদানি করে।দিন দিন কাতার ও ভারতের বাণিজ্যের পরিমাণ দ্রুত বৃদ্ধি পাচ্ছে। কাতার থেকে গ্যাস ভারতে আনার জন্য পাইপলাইন নির্মাণের কথা চলছে।

## পারস্পরিক দ্বন্দ্ব
* ইসলামের নবী হযরত মুহাম্মদ (স) সম্পর্কে ভারতীয় জনতা পার্টির (বিজেপি) মুখপাত্র নূপুর শর্মা ও নভিন কর জিন্দাল বিরূপ মন্তব্য করায় কাতার ভারতীয় রাষ্ট্রদূতকে তলব করে ঘটনার নিন্দা জানায়। এরপর  বিজেপি থেকে নূপুর শর্মা ও নভিন কর জিন্দাল কে বহিষ্কৃত করা হয়। পাশাপাশি কাতার এই ঘটনার জন্য ভারতের কাছে  প্রকাশ্যে ক্ষমা চাওয়ার দাবি জানায়।
* ২০২২ সালের আগস্টে, দাহরা গ্লোবাল টেকনোলজিস অ্যান্ড কনসালটেন্সি সার্ভিসেস নামে একটি কোম্পানিতে কর্মরত আট প্রাক্তন ভারতীয় নৌবাহিনীর অফিসারকে গ্রেফতার করা হয়। তাদের বিরুদ্ধে কাতারের সামরিক সাবমেরিন প্রোগ্রামে ইসরায়েলের জন্য গুপ্তচরবৃত্তির অভিযোগ ছিল। ২০২৩ সালের অক্টোবরে, আট প্রাক্তন অফিসারকে মৃত্যুদণ্ড দেওয়া হয়েছিল। যার প্ররিপ্রেক্ষিতে ভারতের পররাষ্ট্র মন্ত্রণালয় বিষ্ময় প্রকাশ করেছিল। কাতার সরকার এই সাজা সম্পর্কে মন্তব্য করতে অস্বীকৃতি জানায়। ২০২৩ সালের ডিসেম্বরে মৃত্যুদণ্ড প্রত্যাহার করা হয়। ১২ ফেব্রুয়ারি ২০২৪-এ বন্দীদের মুক্তি দেওয়া হয়। আটজনের মধ্যে সাতজন ভারতে ফিরে আসেন।
## তথ্যসূত্র

## বহিঃসংযোগ

বিষয়শ্রেণী:ভারত–কাতার সম্পর্ক
বিষয়শ্রেণী:ভারতের দ্বিপাক্ষিক সম্পর্ক
বিষয়শ্রেণী:কাতারের দ্বিপাক্ষিক সম্পর্ক
ঈশ্বরী প্রসাদ পান্ডে

**ঈশ্বরী প্রসাদ পান্ডে** ১৮৫৭ সিপাহী বিদ্রোহী আন্দোলনের বা মহাবিদ্রোহ ১৮৫৭ এর অন্যতম শহীদ। উত্তর ২৪ পরগনার ব্যারাকপুর সেনা ব্যারাকে সিপাইদের প্যারেড গ্রাউন্ডে ১৮৫৭ সালের ২৯ মার্চ ইংরেজ বিরোধী অভ্যুত্থানের ডাক দিয়েছিলেন সিপাই মঙ্গল পাণ্ডে। বিদ্রোহীকে নিবৃত্ত করতে, ইংরেজ অফিসার জেনারেল জন হারশে জমাদার ঈশ্বরী প্রসাদ পান্ডেকে আদেশ দেন। কিন্তু ঈশ্বরী পান্ডে সেই আদেশ অমান্য করেছিলেন। মঙ্গল পান্ডেকে আটকাবার কোনো চেষ্টাই তিনি করেননি। তিনি মঙ্গলের সহায়তা ও বিদ্রোহে মদত দিয়েছেন এই অভিযোগে তাঁকেও সংলগ্ন এক অশ্বত্থ গাছে ফাঁসিতে ঝুলিয়ে দেওয়া হয় ২১ এপ্রিল ১৮৫৭।

## তথ্যসূত্র

বিষয়শ্রেণী:১৮৫৭-এ মৃত্যু
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:১৮৫৭-এর সিপাহী বিদ্রোহের বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
আল্লামা ইকবাল উন্মুক্ত বিশ্ববিদ্যালয়

**আল্লামা ইকবাল উন্মুক্ত বিশ্ববিদ্যালয়** (**AIOU** নামে পরিচিত) পাকিস্তানের ইসলামাবাদে অবস্থিত একটি সরকারি গবেষণা বিশ্ববিদ্যালয়। বিশ্ববিদ্যালয়টি উচ্চশিক্ষায় পৃথিবীর চতুর্থ বৃহত্তম প্রতিষ্ঠান। ২০১০ সালের তথ্য অনুযায়ী বিশ্ববিদ্যালয়টির বার্ষিক তালিকাভুক্ত শিক্ষার্থী সংখ্যা ছিল ১,১২১,০৩৮ জন, যার অধিকাংশই নারী শিক্ষার্থী।.

এশিয়ার প্রথম উন্মুক্ত বিশ্ববিদ্যালয় হিসেবে প্রতিষ্ঠানটি ১৯৭৪ সালে যাত্রা শুরু করে। বিশ্ববিদ্যালয়টি অত্যন্ত গুরুত্বের সাথে প্রকৌশল, আইন, দর্শন, প্রাকৃতিক বিজ্ঞান এবং সামাজিক বিজ্ঞান বিষয়ে দূরবর্তী শিক্ষা প্রদান করে। প্রতিবছর সর্বচ্চ সংখ্যক শিক্ষার্থী এই প্রতিষ্ঠানে ভর্তির জন্য আবেদন করে, তাই বিশ্ববিদ্যালয়টিকে পাকিস্তানের সব থেকে আকর্ষণীয় বিশ্ববিদ্যালয় হিসেবে গণ্য করা হয়। বিশ্ববিদ্যালয়টি বিভিন্ন একাডেমিক বিষয়ে বিপুল পরিমাণ স্নাতক, স্নাতকোত্তর ও ডক্টরেট প্রোগ্রামে অংশগ্রহণের সুযোগ দেয়। যুক্তরাজ্যের উন্মুক্ত বিশ্ববিদ্যালয়ের সাফল্য থেকে অনুপ্রাণিত হয়ে ১৯৭৪ সালে আল্লামা ইকবাল উন্মুক্ত বিশ্ববিদ্যালয়টিকে একটি সরকারি বিশ্ববিদ্যালয় হিসেবে গড়ে তোলা হয়।

স্বল্প খরচে উচ্চশিক্ষা প্রদানের জন্য বিশ্ববিদ্যালয়টি বিশেষভাবে পরিচিত। একটি বিশেষায়িত বিশ্ববিদ্যালয় হিসেবে সরকার বিশ্ববিদ্যালয়টির অর্থের যোগান দেয়।

## প্রশাসন ও পরিচালনা
* আচার্য (পাকিস্তানের রাষ্ট্রপতি)
* সহ আচার্য (কেন্দ্রীয় শিক্ষা মন্ত্রী, শিক্ষা মন্ত্রণালয়)
* উপাচার্য (প্রধান নির্বাহী কর্মকর্তাr/প্রতিষ্ঠানের প্রধান)
* কার্যনির্বাহী পরিষদ (পরিচালনা পর্ষদ)

## অনুষদ এবং বিভাগ সমূহ
**আরবী ও ইসলাম শিক্ষা অনুষদF**

১৯৭৪ সালে অনুষদটি প্রতিষ্ঠিত হয়। ১৯৯৮ সালে অনুষদটিকে আরবি ও ইসলাম শিক্ষা অনুষদ হিসেবে উন্নতকরণ করা হয়। অনুষদটির অঢিন বিভাগ গুলো হলোঃ
* আরবি ভাষা ও সাহিত্য
* হাদিস ও শরীয়াহ
* ইসলামি আইন (ফিকহ)
* ইসলামি দর্শন, ইতিহাস এবং সংস্কৃতি
* কুরআন ও তাফসির

**শিক্ষা অনুষদ**

**বিজ্ঞান অনুষদ**
 
Renamed as Faculty of Sciences, the Faculty of Basic and Applied Sciences was established in 1982. It comprises the following nine departments:
* কৃষি শিক্ষা
* জীববিজ্ঞান
* রসায়ন
* তথ্য প্রযুক্তি
* কম্পিউটার বিজ্ঞান
* প্রকৌশল ও প্রজুক্তি
* পরিবেশ বিজ্ঞান
* গার্হস্থ্য ও স্বাস্থ্য শিক্ষা
* গণিত ও পরিসংখ্যান
* পদার্থবিজ্ঞান

**সমাজিক বিজ্ঞান ও মানবিক অনুষদ**

The Faculty of Social Sciences and Humanities was established in 1982. The thirteen departments of the faculty are:
* ব্যবসায় প্রশাসন
* Commerce
* অর্থনীতি
* ইংরেজি and ভাষা বিজ্ঞান
* ইতিহাস
* ইকবাল শিক্ষা
* Library and Information Sciences
* গন যোগাযোগ
* Pakistan Studies
* Pakistani Languages
* সমাজবিজ্ঞান, সমাজকর্ম and Population Studies
* উর্দু
* Gender and Women's Studies

## তথ্যসূত্র

## বহিঃসংযোগ
* Allama Iqbal Open University

বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পাকিস্তানের বিশ্ববিদ্যালয় ও মহাবিদ্যালয়
বিষয়শ্রেণী:১৯৭৪-এ পাকিস্তানে প্রতিষ্ঠিত
হরিপদ চট্টোপাধ্যায়

**হরিপদ চট্টোপাধ্যায়** (জন্ম ১৮৯৭ -  মৃত্যু:  ১১ নভেম্বর, ১৯৬৭) ছিলেন ভারতের একজন বিশিষ্ট স্বাধীনতা সংগ্রামী ও জননেতা। তার জন্ম হয়েছিল নদিয়া জেলার কৃষ্ণনগরে। সম্পর্কে তিনি শহীদ বিপ্লবী বাঘা যতীন এর মাতুলপুত্র। তার পিতার নাম বসন্ত চট্টোপাধ্যায়।

## ছাত্র জীবন
বিজ্ঞানী আচার্য প্রফুল্ল চন্দ্র রায়ের ছাত্র, নেতাজী সুভাষচন্দ্র বসুর অন্যতম সুহৃদ হরিপদ চট্টোপাধ্যায় কলিকাতা বিশ্ববিদ্যালয়ের রসায়ন শাস্ত্রের ছাত্র। প্রথম শ্রেনীতে প্রথম স্থানাধিকার করে এম.এস.সি পাশ করেন। এবং উচ্চশিক্ষা সম্পন্ন করতে সোভিয়েত ইউনিয়ন যান।

## রাজনৈতিক জীবন
চাকরির নিশ্চিত প্রলোভন ছেড়ে মহাত্মা গান্ধীর দেশজোড়া অসহযোগ আন্দোলনে যোগ দিয়ে কারারুদ্ধ হন হরিপদ। তাকে ঢাকা সেন্ট্রাল জেলে পাঠানো হয় ১৯২১ সালে। পরবর্তীকালে আইন অমান্য আন্দোলন ও ভারত ছাড়ো আন্দোলনে যোগ দিয়েও কারাবরণ করেছেন দীর্ঘদিন। নদীয়া জেলার সশস্ত্র স্বাধীনতা আন্দোলনের অন্যতম পুরোধাপুরুষ ও একনিষ্ঠ কর্মী ছিলেন তিনি। কুমিল্লায় অভয় আশ্রম এর প্রতিষ্ঠা ও নদীয়ার সাহেবনগরে কৃষি শিল্প প্রতিষ্ঠান স্থাপন করা তার জীবনের অন্যতম কৃতিত্ব। যে প্রতিষ্ঠানে মুখ্যমন্ত্রী প্রফুল্লচন্দ্র সেন, প্রফুল্লচন্দ্র ঘোষ, বিপ্লবী শচীন্দ্রনাথ মিত্র ও জাতীয় স্তরের কংগ্রেস নেতৃবৃন্দ পদার্পণ করেছেন একাধিকবার। ভারতবর্ষের মত কৃষিপ্রধান দেশে কৃষির সাথে গ্রামীণ কুটির শিল্পর প্রত্যক্ষ যোগসূত্র স্থাপনে তিনি ছিলেন অগ্রনী কর্মী।

## সংসদীয় রাজনীতি
১৯৩৭ থেকে ১৯৫১ সাল পর্যন্ত তিনি বঙ্গীয় ব্যবস্থাপক সভা (পরে পশ্চিমবঙ্গ বিধানসভা)-র কংগ্রেস দলভুক্ত গুরুত্বপূর্ণ সদস্য ছিলেন। ১৯৫২ সালের নির্বাচনে বিরোধী দলের পক্ষে বিধানসভার সদস্য ও ১৯৬২ ও ১৯৬৭ তে পরপর দুইবার নবদ্বীপ ও কৃষ্ণনগর কেন্দ্র হতে নির্দলীয় সাংসদ হিসেবে লোকসভায় নির্বাচিত হন।

পার্লামেন্টারিয়ান ও সুবক্তা হিসেবে তাঁর সর্বভারতীয় খ্যাতি ছড়িয়ে পড়ে। তার জীবদ্দশায় একমাত্র পুত্র ভারতীয় বিমানবাহিনীর কমিশনড অফিসার অভিজিত চট্টোপাধ্যায় ভারত-পাকিস্তান যুদ্ধ ১৯৬৫ তে কাশ্মীরে শহীদ হন।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:তৃতীয় লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:বাঙালি বিপ্লবী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ভারতীয় জাতীয়তাবাদী
বিষয়শ্রেণী:কিষাণ মজদুর প্রজা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
জেসি জেমস

**জেসি উডসন জেমস** (৫ সেপ্টেম্বর, ১৮৪৭ - এপ্রিল ৩, ১৮৮২) ছিলেন মিসৌরি রাজ্যের একজন আমেরিকান দস্যু, গেরিলা, গ্যাং নেতা, ব্যাংক ডাকাত, ট্রেন ডাকাত, এবং খুনী।  তিনি জেমস ইয়ঙ্গার গ্যাং এর সবচেয়ে বিখ্যাত সদস্য ছিলেন। জেসি এবং তার বড় ভাই ফ্রাঙ্ক জেমস গৃহযুদ্ধের সময় কনফেডারেট গেরিলা বা ঝেপের আড়ালে লুকিয়ে থেকে ঝাপিয়ে পড়া যোদ্ধা ছিলেন।  তাদের সেন্ট্রালিয়া ম্যাসাকার ইউনিয়নের সৈন্যদের বিরুদ্ধে সংঘটিত নৃশংসতায় অংশগ্রহণকারী হিসেবে অভিযুক্ত করা হয়।  যুদ্ধের পর, আইন বহির্ভুত বিভিন্ন ক্যাডার বাহিনীর সদস্য হিসেবে, তারা ব্যাংক, ডাক গাড়ী ছিনতাই এবং ট্রেন ছিনতাই করতো।
জেমস ভাই ১৮৭৬ সালে যখন নর্থফিল্ড, মিনিসোটার একটি ব্যাংকে তাদের ডাকাতির চেষ্টার সময়  গ্যাংয়ের অনেক সদস্যদের আটক বা হত্যা করা হয়। ১৮৬৬ থেকে তাদের নিজস্ব গ্যাং এর সদস্য হিসেবে জেসি জেমস সবচেয়ে সক্রিয় ছিলেন। তারা বেশ কয়েক বছর ধরে অপরাধ অব্যাহত রাখে। এই সময়ে তাদের গ্যাংয়ে নতুন সদস্য নিয়োগ করা হয়েছিলো। কিন্তু সরকারী আইন প্রয়োগকারী সংস্থার কাছ থেকে ক্রমবর্ধমান চাপের অধীন ছিল জেমস ইয়ঙ্গার গ্যাং। তখন তারঁ মাথার জন্য বড় পরিমানের পুরস্কার ঘোষণা করা হয়। ৩ এপ্রিল, ১৯৮২-এ জেসি জেমস রবার্ট ফোর্ডের গুলির আঘাতে নিহত হন। কিন্তু রবার্ট ফোর্ডই ছিলেন জেমস ইয়ঙ্গার বাহিনীর সদস্যা। তিনি বড় ধরনের পুরস্কারের লোভে জেসি জেমসের ঘরে প্রবেশ করে হঠাৎ জেসির মাথায় গুলি নিক্ষেপ করেন। তারঁ জীবিত দশায় তিনি সারাদেশে ব্যাপক পরিচিত ছিলেন।  জেসিজেমস তার মৃত্যুর পর ওয়াইল্ড ওয়েস্টে একটি কাল্পনিক চিত্র হয়ে ওঠেন ।

অনেকে তাকে রবিন হুডের সঙ্গে তুলনা করেন । তিনি ধনী ব্যক্তিদের থেকে ডাকাতি, ছিনতাই করে গরীবদের সাহায্য করতেন। কিন্তু তিনি এবং তার দলের সদস্যরা এসবের পরে কোন প্রমাণ রাখতো না।

## তথ্যসূত্র

## বহিঃসংযোগ

বিষয়শ্রেণী:১৮৪৭-এ জন্ম
বিষয়শ্রেণী:১৮৮২-এ মৃত্যু
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন খুনের শিকার
বিষয়শ্রেণী:খুনের শিকার পুরুষ
ইন্দুমতী সিংহ

**ইন্দুমতী সিংহ** (১৮৯৮—১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ইন্দুমতী সিংহ ১৮৯৮ সালে চট্টগ্রামের নন্দনকাননে জন্মগ্রহণ করেন।  তার পিতার নাম গোপাল সিংহ। তার ভাই ছিলেন চট্টগ্রাম অস্ত্রাগার লুণ্ঠনের অন্যতম পুরোধা অনন্ত সিংহ।

## রাজনৈতিক জীবন
ইন্দুমতী সিংহের পরিবার রাজনৈতিক পরিবার। তিনি বিপ্লবী দলের কর্মী ছিলেন। বিপ্লবী দলের সদস্যের সাথে তার বন্ধুত্বপূর্ণ সম্পর্ক হয় এবং নানা মিশনে অংশ নেন। নিজেও অস্ত্রচালনা জানতেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। চট্টগ্রাম অস্ত্রাগার লুণ্ঠনের ধৃত বিপ্লবীদের মামলা পরিচালনার জন্য অর্থ সংগ্রহ করার সম্পূর্ণ দায়িত্ব গ্রহণ করেছিলেন ইন্দুমতী সিংহ। মহিলা হয়েও এবং ইংরাজী না জানা সত্ত্বেও তিনি যে কর্মক্ষমতা দেখিয়েছিলেন তা বিস্ময়ের সঞ্চার করে। সমস্ত বাংলাদেশ, এমন কি ভারতবর্ষের অন্যান্য বহু জায়গায় পরিভ্রমণ করে তিনি অর্থ সংগ্রহ করেছেন। পুলিসের প্রধান ঘাঁটি কলিকাতায় লালবাজারে গিয়ে তাদের নিকট থেকে অর্থ সংগ্রহ করেছেন।

তিনি ১৯৩১ সালের ডিসেম্বর মাসে এই কাজের জন্য কুমিল্লায় যান। তখন ১৫ ডিসেম্বর তাঁকে পুলিশ গ্রেপ্তার করে। তার আগের দিনই শান্তি ঘোষ ও সুনীতি চৌধুরী ম্যাজিস্ট্রেট স্টিভেন্সকে ঐ কুমিল্লা শহরে গুলী করে নিহত করেন। ইন্দুমতী সিংহ ডেটিনিউ অর্থাৎ রাজবন্দী রূপে হিজলী জেলে থাকেন প্রায় ছয় বৎসর। তিনি জেলের মধ্যে লীলা নাগের কাছে পড়াশুনা করতে থাকেন এবং ম্যাট্রিক পাস করেন। ওদিকে চট্টগ্রাম অস্ত্রাগার লুণ্ঠন মামলার রায় বের হয়। অনন্ত সিংহ, গণেশ ঘােষ, লােকনাথ বল, আনন্দ গুপ্ত প্রভৃতি বিপ্লবীদের যাবজ্জীবন দ্বীপান্তরের আদেশ হয়েছে। ফাঁসির আদেশ এঁদের প্রতি যে হয় নি তাই ছিল যথেষ্ট সেদিন।

## মৃত্যু
ইন্দুমতী সিংহ ১৯৩৮ সালে জেল থেকে মুক্তি পান। ১৯৭৬ সালে ৪ মে মৃত্যুবরণ করেন।

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:অনুশীলন সমিতি
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বাঙালি বিপ্লবী
রুপাপাতিয়া

**রুপাপাতিয়া** (বৈজ্ঞানিক নাম:*Spindasis vulcanus(Fabricius)*)এক প্রজাতির ছোট আকারের প্রজাপতি যার শরীর ও ডানা সাদাটে হলুদ, ফিকে কমলা এবং হাল্কা বাদামী বর্ণের মিশ্রণ থাকে। এদের পিছনের দুটি ডানাতেই দুটি করে মোট চারটি সরু কালো লেজ দেখা যায় এবং লেজ এর অগ্রপ্রান্ত সাদা ও গোড়ার দিক কমলা বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।

## আকার

রুপাপাতিয়ার প্রসারিত অবস্থায় ডানার আকার ২৬-৩৪ মিলিমিটার দৈর্গ্যের হয়।

## উপপ্রজাতি
ভারতে প্রাপ্ত রুপাপাতিয়া এর উপপ্রজাতি হল-

* *Spindasis vulcanus vulcanus* Fabricius, 1775 – Indian Common Silverline
## বিস্তার
এরা খোলামেলা সমতল ভূমির প্রজাপতি। হাল্কা অরণ্য, ঘন অরণ্যের মাঝখানের উন্মুক্ত এলাকায়, পার্ক অথবা বাগান প্রায় সব জায়গায় এদের দেখা যায়। হিমালয়ের ১৫০০ ফুট পর্যন্ত প্রায় সমগ্র ভারতের রুপাপাতিয়াদের দেখা মেলে। এছাড়া শ্রীলঙ্কা, তাইল্যান্ড, মায়ানমার, জাভাতেও এদের দেখা যায়।

## আচরণ

রুপাপাতিয়াদের ফুলের প্রতি আসক্তি দেখা যায়। মাঝেমধ্যে মাটি থেকে ৩ থেকে ৫ ফুট উচ্চতার কোনো পাতার কিনারাতে বসে রৌদ্র পোহাতে দেখা যায়। রৌদ্র পোহানোর সময় ডানা কিছুটা খুলে বসে। এরা একটানা বেশিক্ষন ওড়ে না তবে বিরক্ত হলে তীব্র বেগে এলোমেলো ভাবে উড়তে থাকে কিন্তু কিছুক্ষন পরে কাছাকাছি কোনো জায়গাতে এসে বসে। ভিজে স্যাঁতসেঁতে মাটিতে এবং পাখির বিষ্ঠাতেও বসে থাকে।

## বৈশিষ্ট্য
### ডিম

এদের ডিম সবুজ বর্ণের এবং গম্বুজাকৃতি। ডিমগুলির গায়ে ক্ষুদ্র বহুভুজের আকারে খোপ খোপ কাটা থাকে তবে খোপের মাঝখানে সমতল থাকে।

### শূককীট

শূককীটগুলি সবুজ বর্ণের এবং চ্যাপ্টা আকৃতির হয়। এদের দেহের উপর পিঠে মাঝামাঝি দৈর্ঘ্য বরাবর কালচে সবুজ রেখা দেখা যায়, তার মধ্যে সাদা সরু দাগ থাকে। দেহখন্ড ২ এবং ১৮ অর্থাৎ মাথার ঠিক পরের অংশ, বেশি চওড়া এবং চকচকে হয়। এদের সারা দেহ সূক্ষ্ম রোঁয়া দিয়ে ঢাকা থাকে এবং রোঁয়াগুলি সূক্ষ্ম সূক্ষ্ম শাখাপ্রশাখায় যুক্ত।

এই শূককীটদের সাথে ক্রিম্যাটোগ্যাস্টার (Crematogaster) পিঁপড়েদের সখ্যতা দেখা যায়।
#### আহার্য উদ্ভিদ

এই শূককীট বিভিন্ন উদ্ভিদ যেমন- *[[Jujube]]*, কুল এর দুটি প্রজাতি *[[:en:Zizyphus rugosa|Zizyphus rugosa]]* এবং *[[Ziziphus mauritiana]]*, এছাড়া *[[:en:Lxora longifolia|Lxora longifolia]]*, *[[:en:Clerodendrum siphomanthus|Clerodendrum siphomanthus]]*, *[[Clerodendrum inerme]]*, *[[:en:Allophylus cobbe|Allophylus cobbe]]*, *Ixora chinensis* এবং *[[Canthium parviflorum]]* ইত্যাদির কচি পাতার নিচের ত্বক খায়।

### মূককীট

রূপাপাতিয়াদের মূককীট গাঢ় সবুজ থেকে গাঢ় বাদামি বর্ণের হয়। এদের উদর অংশের ওপর-পিঠে কালচে রঙের রেখা দেখা যায়। এরা সাধারনত পাতার মোড়কের ভেতর মূককীট তৈরী করে।

### জীবনচক্রের চিত্রশালা

File:Spindasis vulcanus Fabricius Mating.jpg|পুরুষ এবং স্ত্রী রুপাপাতিয়া সংগমরত অবস্থায়


## চিত্রশালা
## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
ইন্দুসুধা ঘোষ

**ইন্দুসুধা ঘোষ** (১৯০৫ — ২৪ সেপ্টেম্বর ১৯৯৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ইন্দুসুধা ঘোষ ১৯০৫ সালে ময়মনসিংহ জন্মগ্রহণ করেন। তার পিতার নাম সতীশচন্দ্র ঘোষ। পিতা সরকারি কর্মচারী ছিলেন।

## শিক্ষাজীবন
ইন্দুসুধা ঘোষ ছোটবেলা থেকেই ছবি আঁকতেন। তিনি ময়মনসিংহ বিদ্যাময়ী স্কুল থেকে ম্যাট্রিক পাশ করেন। কবি রবীন্দ্রনাথ নিজেই তার শিল্পকর্ম দেখে মুগ্ধ হন। শান্তিনিকেতনে ১৯২৬ সালে কলাশিল্পে ভর্তি হল। তিনি শান্তিনিকেতনের কলাভবনে আচার্য নন্দলাল বসুর ছাত্রীরূপে ১৯২৬ সাল থেকে চার বছর কলাশিল্পে শিক্ষালাভ করেন।

## রাজনৈতিক জীবন
ইন্দুসুধা ১৯২৬ সালে যুগান্তর দল এর কর্মীদের প্রভাবে রাজনীতিতে এসেছেন। তাঁর পিসতুতো দাদা কিরণ রায় ইন্দুসুধাকে বিপ্লবী দল ‘যুগান্তর’-এর সাথে পরিচয় করান। নিষিদ্ধ পুস্তক রাখা, রিভলভার রাখা এবং সংগঠন করার দায়িত্ব ছিলো তার উপর। শান্তিনিকেতন তার পক্ষে নিরাপদ স্থান ছিল। ১৯৩২ সালে পুলিশের হাতে ধরা পড়েন। ১৯৩৭ সালে মুক্তি পান। ১৯৪৮ সালে 'নারীসেবা সঙ্ঘ' এর সুপারিনটেন্ডেন্ট পদে দায়িত্ব পালন করেন।
## কর্মজীবন
ইন্দুসুধা ঘোষ ১৯৩০ সালে শ্রীনিকেতন শিক্ষাসদনে চাকরিতে যোগ দেন। ১৯৩৮ সালে এলাহাবাদ মিউনিসিপাল মহিলা শিল্পভবনে প্রধান শিক্ষিকা হিসেবে যোগ দিয়ে ৯ বছর কাজ করেন। ১৯৪৮ সালে ‘নারীসেবা সঙ্ঘ’ নামের এক সমাজ সেবামূলক প্রতিষ্ঠানের আবাসিক সুপারিনটেন্ডেন্ট পদে নিযুক্ত হয়ে কলকাতায় আসেন।

## মৃত্যু
ইন্দুসুধা ঘোষ ২৪ সেপ্টেম্বর ১৯৯৫ মৃত্যুবরণ করেন।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ময়মনসিংহের বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
খালিদ মাহমুদ (আম্পায়ার)

**খালিদ মাহমুদ** (জন্ম: ৬ ফেব্রুয়ারি ১৯৬৯) একজন পাকিস্তানি আম্পায়ার। তিনি ২০১৫-১৬ কায়েদ-ই-আজম ট্রফি, ২০১৫-১৬ হায়ের টি২০ কাপসহ পাকিস্তানের বিভিন্ন ঘরোয়া টুর্নামেন্টে ম্যাচ পরিচালনা করেছেন। তিনি মহিলাদের একদিনের আন্তর্জাতিক ক্রিকেট ম্যাচেও আম্পায়ারের দায়িত্ব পালনা করেছেন। পাকিস্তানের বাইরে তিনি ২০১৬ বাংলাদেশ প্রিমিয়ার লিগ‎‎-এর বিভিন্ন ম্যাচে আম্পায়ারের দায়িত্ব পালন করেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেট আম্পায়ার
চিলি–ফিলিপাইন সম্পর্ক

**চিলি–ফিলিপাইন সম্পর্ক** হল চিলি এবং ফিলিপাইনের মধ্যকার দ্বিপাক্ষিক সম্পর্ক। ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর মতে, চিলি ও ফিলিপাইন স্প্যানিশ উপনিবেশ, পূর্বের খ্রিস্টীয় শাসন, রিং অব ফায়ার অবস্থানের কারণে একই ধরনের ভয়াল প্রাকৃতিক দুর্যোগের শিকার - প্রভৃতি দিক থেকে একই ধরনের "অনন্য অভিজ্ঞতা"র অংশীদার। চিলি এবং ফিলিপাইনের মধ্যকার কূটনৈতিক সম্পর্ক ১৮৫৪ সালে যাত্রা শুরু করে। ঐ বছর বিনন্দ, ম্যানিলাতে চিলি একটি কনস্যুলেট অফিস খোলে। তবে আনুষ্ঠানিকভাবে এ সম্পর্কের যাত্রা ৪ঠা জুলাই, ১৯৪৬ সালে আরম্ভ হয়। ঐদিন ফিলিপাইন আনুষ্ঠানিকভাবে যুক্তরাষ্ট্রের কাছ থেকে স্বাধীনতার স্বীকৃতি লাভ করে। ম্যানিলাতে চিলির একটি দূতাবাস রয়েছে, পক্ষান্তরে ফিলিপাইনের দূতাবাস রয়েছে সান্টিয়াগোতে।

## সম্পর্ক
[thumbnail|[চিলির দ্বিশতবার্ষিকী|গণপ্রজাতন্ত্রী চিলির দ্বিশতবার্ষিকী উপলক্ষ্যে সান্ত টমাস বিশ্ববিদ্যালয়ে স্থাপিত ফলক।]]
২০১২ সালে চিলি ও ফিলিপাইন ভূ-তাপীয় শক্তি এবং খনন প্রভৃতি কাজে অংশীদার হতে চায়। চিলির রাষ্ট্রপতি সেবাস্তিয়ান পিনেরা, ভ্লাদিভস্তকে অনুষ্ঠিত এক দ্বিপাক্ষিক বৈঠকে চিলির রাষ্ট্রপতি বেনিঙ্গো তৃতীয় অ্যাকুইনোকে এ প্রস্তাব দেন। ভ্লাদিভস্তকে তখন অ্যাপেক সামিট অনুষ্ঠিত হচ্ছিল। পিনেরা অ্যাকুইনোকে আরো বলেন যে, তার দেশে অনেক ইংরেজি শিক্ষক প্রয়োজন। ইংরেজিতে শিক্ষকতা চিলির প্রতি অনেক ফিলিপাইনিকেই আকৃষ্ট করায়। ফিলিপাইনে ৩১৮ জন স্প্যানিশ প্রশিক্ষিত সাধারণ শিক্ষা বিভাগের শিক্ষক রয়েছেন উল্লেখ করে ফিলিপাইনের শিক্ষাসচিব আর্মিন লুইস্ট্রো চিলি সরকারের সাথে একটি চুক্তিস্বাক্ষরের ঘোষণা দেন। চুক্তি অনুযায়ী ফিলিপাইনের শিক্ষকদের চিলি স্প্যানিশে প্রশিক্ষণের ব্যবস্থা করবে। বিনিময়ে ফিলিপাইন, চিলিয়ানদের ইংরেজিতে উন্নত প্রশিক্ষণের ব্যবস্থা করবে। এছাড়া অ্যাকুয়াকালচারের বিষয়েও পরবর্তীতে সহযোগিতামূলক কর্মসূচী চালু করার কথা আলোচিত হয়।

## রাষ্ট্রীয় সফর
চিলির রাষ্ট্রপতি মিশেলে ব্যাকেলেট ২০১৫ সালীর ১৬ই নভেম্বর ম্যানিলায় অনুষ্ঠেয় অ্যাপেক অর্থনৈতিক নেতৃবৃন্দের বৈঠকের জন্য সম্মেলনের সময়ই ফিলিপাইনে রাষ্ট্রীয় সফর করেন। তিনি ম্যাকাক্যানাং প্রাসাদে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সাথে সাক্ষাৎ করেন। এই দুজন দুর্যোগ ঝুঁকি মোকাবেলা এবং জরুরী অবস্থা ব্যবস্থাপনা প্রভৃতি বিষয়ে সমঝোতা স্মারক স্বাক্ষর করেন। চিলি ও ফিলিপাইন একই ধরনের দুর্যোগের সম্মুখীন হয়ে থাকে, তাই পানি-আবহবিদ্যা ও ভূতাত্ত্বিক বিষয়ে প্রযুক্তিগত দিক থেকে পরস্পরকে সহায়তা করতে আগ্রহী দুই দেশ। এ দুই দেশের মধ্যে বাণিজ্য ও বিনিয়োগ বাড়ানোর অভিপ্রায়ে মুক্ত বাণিজ্য চুক্তি বিষয়েও আলোচনা করা হয়।

## কূটনৈতিক মিশন
* ম্যানিলায় চিলির দূতাবাস অবস্থিত
* সান্টিয়াগোতে দূতাবাস এবং স্যান অ্যান্টোনিয়োতে ফিলিপাইনের কনস্যুলেট অফিস অবস্থিত

## তথ্যসূত্র

## বহিঃসংযোগ
* ম্যানিলায় অবস্থিত চিলির দূতাবাস

বিষয়শ্রেণী:চিলি–ফিলিপাইন সম্পর্ক
বিষয়শ্রেণী:চিলির দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
আর্জেন্টিনা–ফিলিপাইন সম্পর্ক

**আর্জেন্টিনা–ফিলিপাইন সম্পর্ক** হল আর্জেন্টিনা এবং ফিলিপাইনের মধ্যকার দ্বিপাক্ষিক সম্পর্ক। দুই দেশই পূর্বে স্প্যানিশ উপনিবেশ ছিল, এবং প্রায় ৬৪ বছর পূর্বে তারা দ্বিপাক্ষিক সম্পর্ক স্থাপন করে। আর্জেন্টিনাই প্রথম লাতিন আমেরিকার দেশ, যার সাথে ফিলিপাইন দ্বিপাক্ষিক সম্পর্ক স্থাপন করে। ২০১২ সালে দুই দেশই দ্বিপাক্ষিক, কূটনৈতিক এবং বাণিজ্যিক সম্পর্কের ৬৫তম বার্ষিকী উদ্‌যাপন করে। সংস্কৃতি, শিক্ষা, খেলাধুলার জন্য ভবিষ্যতে নানা ধরনের দ্বিপাক্ষিক চুক্তি এবং স্প্যানিশ ভাষায় দক্ষতা অর্জনগত বিষয়ে সহযোগিতামূলক পদক্ষেপ গ্রহণ সম্পর্কেও আলোচনা করা হয়। ম্যানিলায় আর্জেন্টিনার দূতাবাস রয়েছে এবং বুয়েনোস আইরেসে রয়েছে ফিলিপাইনের দূতাবাস।

## সম্পর্ক
আর্জেন্টিনার পররাষ্ট্র সচিব হেক্টর টাইমারম্যান, প্রথম লাতিন আমেরিকার পররাষ্ট্রমন্ত্রী হিসেবে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সময় ফিলিপাইনে সফর করেন। দেল রোজারিও এবং টাইমারম্যান দুই দেশের মধ্যে সম্পর্ক সম্প্রসারণ এবং সংস্কৃতিসহ অন্যান্য বিষয়ে জনগণের আরো অংশগ্রহণ বিষয়ে আলোচনা করেন।

টাইমারম্যানের সফরের সূত্র ধরে দুই দেশের কর্মকর্তারা প্রযুক্তিগত সহযোগিতার ব্যাপারে দুই দেশের মধ্যে যৌথ প্রযুক্তিগত কার্যক্রমের প্রথম বৈঠকে অংশগ্রহণ করবেন। জীবপ্রযুক্তি, কৃষি, নবায়নযোগ্য শক্তি এবং ঔষধগত দিকে কীভাবে দুই দেশ অভিজ্ঞতা ও সহযোগিতা বিনিময় করতে পারে, এবং এর মাধ্যমে কীভাবে উপকৃত হতে পারে প্রভৃতি বিষয় এ চুক্তিতে থাকবে। ২০১৩ সালে আর্জেন্টিনা ফিলিপাইনসহ অন্যান্য দক্ষিণ-পুর্বাঞ্চলের রাষ্ট্রে সাইট্রাস রপ্তানি করবে।

আর্জেন্টিনার বৃহত্তম মশলা ও উদ্ভিদ-ভিত্তিক উপাদান প্রস্তুতকারক কোম্পানি ল্যাবরোটরিস ফার্মেসা সাইক ''ফার্মেসা এশিয়া প্যাসিফিক ইনক." নামে ফিলিপাইনে একটি আঞ্চলিক অফিস খোলার মাধ্যমে এই অঞ্চলে বিনিয়োগ করতে যাচ্ছে। এখান থেকেই আর্জেন্টিনার এ কোম্পানি আঞ্চলিকভাবে তার কার্যক্রম সম্প্রসারিত করবে।

## বক্সিং-এ হানাহানি
২০১২ সালের ফেব্রুয়ারিতে আর্জেন্টিনার বুয়েনস আইরসের মার দেল প্লাটায় অনুষ্ঠিত আইবিএফ-এর লাইট ফ্লাইওয়েট শিরোপালাভ করেন জনরিয়েল ক্যাসিমেরো। তার প্রতিপক্ষ ছিল আর্জেন্টিনার মুষ্টিযোদ্ধা লুইস ল্যাজার্তে। একটি বিতর্কিত নকআউটের মাধ্যমে তিনি জয়লাভ করেন। তবে এর ফলে দর্শকেরা উত্তেজিত হয়ে ওঠে। তারা চেয়ার ও পানিভর্তি বোতল মারতে শুরু করে। এটি আর্জেন্টিনার ইতিহাসের সবচেয়ে বড় বক্সিং মারামারি ছিল। ক্যাসিমেরো উত্তেজিত সমর্থকদের থেকে বাঁচতে বক্সিং রিংয়ের নিচে চলে যান এবং বেঁচে যান। আইবিএফ জুনিয়র ফ্লাইওয়েটের দশম রাউন্ডে স্থানীয় আর্জেন্টিনার মুষ্টিযোদ্ধা লুইস আলবার্তো ল্যাজার্তো নকআউটের পর স্থানীয় সমর্থকেরা ক্যাসিমেরো এবং তার দলের সদস্যদের লাথি মারে ও লাঞ্ছিত করে।

মারামারির পর পুলিশ ক্যাসিমেরো ও তার সমর্থকদের জন্য হোটেলে ও প্রয়োজনীয় অন্যান্য স্থানে পুলিশিপাহারার ব্যবস্থা করে। লুইস আলবার্তো ল্যাজার্তে পরবর্তীতে দেখা করে সমর্থকদের পক্ষ থেকে ক্ষমা চান। ক্যাসিমেরোর উপর আক্রমণের প্রতিবাদে ফিলিপাইনিরা আর্জেন্টিনা সরকারের বিরুদ্ধে কূটনৈতিক প্রতিবাদলিপি পেশ করে।

ফিলিপাইনের পররাষ্ট্রবিষয়ক সচিব রল হার্নাদেজ বলেন, তার দেশের দূতাবাস আর্জেন্টিনার পররাষ্ট্র মন্ত্রণালয়ে প্রতিবাদ জানিয়েছে এবং এর ব্যাখ্যা জানতে চেয়েছে। বক্সিং-এ পরবর্তীতে আরো ঝামেলা হতে পারে - এ ধরনের আশঙ্কায় আইবিএফ থেকে আলবার্তো ল্যাজার্তোকে সাময়িকভাবে বহিষ্কার করা হয়।

একইদিনে, ম্যানিলাতে আর্জেন্টিনার রাষ্ট্রদূত যা ঘটেছে তার জন্য ক্ষমাপ্রার্থনা করেন এবং বলেন:

## তথ্যসূত্র

## বহিঃসংযোগ


বিষয়শ্রেণী:আর্জেন্টিনার দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
আহমাদ ইবনে মোহাম্মাদ ইবন কাসির আল-ফারগানি

**আবুল আব্বাস আহমাদ ইবনে মোহাম্মাদ ইবন কাসির আল-ফারগানি** (৮০০/৮০৫-৮৭০) বা **আল-ফারঘানি,** যিনি পশ্চিমা বিশ্বে **আলফ্রাগানুস** নামে পরিচিত। তিনি ছিলেন একজন আরব  অথবা পারস্যর একজন সুন্নি মুসলিম জ্যোতির্বিদ। নবম শতাব্দীতে তিনি ছিলেন বিশ্বের খ্যাতনামা একজন জ্যোতির্বিজ্ঞানী। চাঁদের আগ্নেয়গিরির জ্বালামুখ আলফ্রাগানুস এর নামকরণ তার নামেই করা হয়েছে।

## জীবন
বাগদাদে ৭ম আব্বাসীয় খলিফা আল-মামুন এর পৃষ্ঠপোষকতায় পরিচালিত পৃথিবীর ব্যাস নির্ণয়ের কাজে নিয়োজিত বিজ্ঞানীদের দলে তিনিও ছিলেন। পরবর্তীতে তিনি কায়রো চলে যান। ইঞ্জিনিয়ার হিসেবে পুরোনো কায়রোয় গ্রেট নাইলোমিটারের নির্মাণ কাজে আল-ফারগানি তত্ত্বাবধান করেন।

## কর্ম
থাম্ব|আহমাদ ইবনে মোহাম্মাদ ইবন কাসির আল-ফারগানি
তার লিখিত 'কিতাব ফি জাওয়ামি' 'ইলম আল নুজুম' এ (নক্ষত্র বিজ্ঞানের সারসংক্ষেপ) সৌরপ্রণালীর অন্তর্গত গ্রহগুলোর গতিবিধি, নীহারিকাপুঞ্জ সম্বন্ধে বিস্তারিতভাবে আলোচনা করা হয়। ১২ শতকে এই বইটি ল্যাটিন ভাষায় অনুবাদ করা হয় এবং ইউরোপে এটি প্রচুর জনপ্রিয়তা লাভ করে।

## তথ্যসূত্র

## আরোও পড়ুন
* 
* Jacobus Golius (ed.), *كتاب محمد بن كثير الفرغاني في الحركات السماوية وجوامع علم النجوم، بتفسير الشيخ الفاضل يعقوب غوليوس / Muhammedis Fil. Ketiri Ferganensis, qui vulgo Alfraganus dicitur, Elementa astronomica, Arabicè & Latinè. Cum notis ad res exoticas sive Orientales, quae in iis occurrunt*, Amsterdam 1669; Reprint Frankfurt 1986 and 1997.
* El-Fergânî, *The Elements of Astronomy*, textual analysis, translation into Turkish, critical edition & facsimile by Yavuz Unat, edited by Şinasi Tekin & Gönül Alpay Tekin, Harvard University 1998.
* 
* Richard Lorch (ed.), *Al-Farghānī on the Astrolabe. Arabic text edited with translation and commentary*, Stuttgart, 2005, .
* Yavuz Unat, El-Fergânî, Cevami İlm en-Nucûm ve Usûl el-Harekât es-Semâviyye, Astronominin Özeti ve Göğün Hareketlerinin Esası, T.C. Kültür ve Turizm Bakanlığı, Bilimin ve Felsefenin Doğulu Öncüleri Dizisi 14, Ankara 2012.
* Yavuz Unat, “Fergânî’nin ‘Astronominin Özeti ve Göğün Hareketlerinin Esasları’ Adlı Astronomi Eseri”, DTCF Dergisi, Cilt 38, Sayı 1-2, Ankara 1998, s. 405–423.

## বহিঃসংযোগ
*  (PDF version)
* Paul Lunde, ''Al-Farghani and the “Short Degree”'', 1992, Saudi Aramco World

বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:৯ম শতাব্দীর জ্যোতির্বিজ্ঞানী
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:মধ্যযুগীয় ফার্সি জ্যোতির্বিজ্ঞানী
বিষয়শ্রেণী:মধ্যযুগীয় ফার্সি গণিতবিদ
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীতে মৃত্যু
বিশ্বনাথ সর্দার

**বিশ্বনাথ সর্দার** ছিলেন বাংলার নীল বিদ্রোহের অন্যতম প্রধান নেতা। ইংরেজ ঐতিহাসিকরা তাকে 'বিশে ডাকাত' নামে আখ্যায়িত করেছেন। মার্ক্সবাদী ঐতিহাসিক সুপ্রকাশ রায় তাকে মানবদরদী ও কৃষকবীর বলেছেন। তার দানশীলতা ও বীরোচিত চরিত্রের জন্যে 'বাবু' আখ্যা দেওয়া হয়েছিল। দরিদ্র ও নীলকর দ্বারা শোষিত জনসাধারণের জন্যে রাজনৈতিক ডাকাতির পথ অবলম্বন করেছিলেন। অনেকের কাছে তিনি নীল বিদ্রোহের প্রথম শহীদ হিসেবে গণ্য হন।

## বিদ্রোহী কর্মকাণ্ড ও রাজনৈতিক ডাকাতি
১৮০০ শতকের নীল বিদ্রোহের সাংগঠনিক রূপ দেন বিশ্বনাথ সর্দার। স্যামুয়েল ফেডি নামক অত্যাচারী নীলকরের বিরুদ্ধে গ্রামীণ হিন্দু-মুসলমান কৃষকদের একত্র করে বৃহৎ আন্দোলনের আকার দেন। শান্তিপুর এলাকার তাঁত শ্রমিক ও নীলচাষীদের ওপর অত্যাচারে প্রতিশোধ নিতে বিশ্বনাথ শান্তিপুর কুঠি আক্রমণ করে লুঠ করেন, ক্রমান্বয়ে চিত্রশালী নীলকুঠি ও নদীয়া ইন্ডিগো কনসার্নের নীলকর স্যামুয়েল ফেডির কুঠি ধ্বংস করার পর নীলকর গোষ্ঠী আতংকিত হয়ে ওঠে। তার একের পর এক সুসংগঠিত আক্রমণে ধুলিস্বাৎ হয়ে যায় খালিবোয়ালিয়া, নিশ্চিন্তপুর, বাঁশবেড়িয়া নীলকুঠি।

নীলকর স্যামুয়েল ফেডির কুঠি তিনি আক্রমণ করেন ১৮০৮ সালের ২৭ সেপ্টেম্বর রাত্রে। গ্রামবাসীরা ফেডিকে বন্দী করে হত্যা করতে বদ্ধপরিকর হলেও বিশ্বনাথের দয়ায় সে রক্ষা পায় এবং প্রতিজ্ঞা করে নীলচাষ বন্ধ করে দেবে। যদিও মুক্তি পেয়ে জেলাশাসক ইলিয়টকে এ সংবাদ জানিয়ে দেয় ফেডি। এর কয়েকদিন পরে ইংরেজ সেনাপতি ব্ল্যাক ওয়ার ও ইলিয়টের পুলিশ বিশ্বনাথকে ঘেরাও করলে সাথীদের প্রান রক্ষার্থে মহানুভব বিশ্বনাথ সংঘর্ষ এড়িয়ে যান ও আত্মসমর্পণ করেন।

## বিচার ও ফাঁসি
বিশ্বনাথ ধরা পড়ার পর বিচারের প্রহসন শেষ করতে ব্রিটিশ সরকার খুব দেরি করেনি। তার হত্যা ও হত্যা পরবর্তী কর্মকাণ্ড ছিল ব্রিটিশ সরকারের বর্বরতার অন্যতম নিদর্শন। তাকে ফাঁসি দেওয়ার পর মৃতদেহটি লোহার খাঁচায় পুরে নদীয়ার কৃষ্ণনগরের নিকটবর্তী  আসাননগরের একটি গাছে ঝুলিয়ে রাখা হয় ও চিল শকুন দিয়ে খাওয়ানো হয়েছিল। শাসকরা চেয়েছিল বিদ্রোহীর এই বীভৎস পরিনতি দেখে কৃষকেরা শঙ্কিত হোক। বিশ্বনাথ সর্দারের মা পুত্রের কঙ্কালটি জলে ভাসিয়ে দেওয়ার অনুরোধ করেন, তাতে কর্তৃপক্ষ কর্নপাত করেনি।

## সাহিত্যে ও ইতিহাসে
বিশ্বনাথের জীবনীকার বিমলেন্দু কয়াল তাকে শেরউড বনের রবিনহুডের সাথে তুলনা করেছেন। বামপন্থী ঐতিহাসিক সুপ্রকাশ রায় বলেছেন "*যাহারা একক শক্তিতে বিদেশী নীলকর দস্যুদের বিরুদ্ধে সংগ্রামের পতাকা উড্ডীন করিয়াছিলেন তাহাদের মধ্যে বিশ্বনাথ সর্দার প্রথম ও শ্রেষ্ঠ স্থানের অধিকারী*"। যদিও অনেক ঐতিহাসিক বিশ্বনাথ ও তার সহচর বৈদ্যনাথ কে 'বিশে বদে' ডাকাত নাম দিয়ে হেয় করেছেন, এতদসত্ত্বেও নীল বিদ্রোহের ইতিহাসে ও কৃষক আন্দোলনে তাদের অবদান অপরিসীম। শিশুসাহিত্যিক ধীরেন্দ্রলাল ধর তার 'নীলকর এলো দেশে' উপন্যাসে শহীদ বিশ্বনাথ সর্দারের কাহিনী লিপিবদ্ধ করেছেন। শিশুসাহিত্যিক খগেন্দ্রনাথ মিত্র লিখেছেন বিশ্বনাথ ছিলেন বাগদি, তিনি নিজের প্রতাপে বাবু উপাধি ধারণ করেছিলেন।

## তথ্যসূত্র

বিষয়শ্রেণী:নীল বিদ্রোহ
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:বাঙালি বিপ্লবী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:১৮০৮-এ মৃত্যু
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
টোকিও স্কাই ট্রি

**টোকিও স্কাই ট্রি** জাপানের টোকিওতে অবস্থিত বিশ্বের সর্বোচ্চ টাওয়ার। এটি একই সঙ্গে বিশ্বের দ্বিতীয় বৃহত্তম ভবনও। অনেকে এটিকে বিশ্বের সবচেয়ে উঁচু ভবন হিসেবেও অভিহিত করে থাকে। কিন্তু না, এটি শুধু সবচেয়ে উঁচু টাওয়ার। সবচেয়ে উঁচু ভবন হলো দুবাইতে অবস্থিত ‘বুর্জ খলিফা’ ভবনটি। টোকিও’র পূর্বাঞ্চলে জনবহুল অসাকুসা এলাকায় এটি অবস্থিত।

## নির্মাণ কারণ
এটি মূলত ব্যবহৃত হবে টেলিভিশন ও রেডিও সম্প্রচার টাওয়ার হিসেবে। টেলিভিশন ও রেডিও সম্প্রচারের টাওয়ার হিসেবে এর আগে ব্যবহৃত হতো ৩৩৩ মিটার উঁচু টোকিও টাওয়ার। তবে এই টাওয়ারটি থেকে সিগন্যাল ধরতে অনেক সমস্যা হতো। এছাড়া জাপান সরকার এনালগ টেলিভিশন সম্প্রচার বন্ধ করে দেয়। তাই রেডিও ও টেলিভিশন সম্প্রচার ডিজিটালাইজেশন করতে ২০০৬ সালে এই টাওয়ার নির্মাণের উদ্যোগ নেয়। টাওয়ারটির মালিক টোবু টাওয়ার স্কাই ট্রি কোম্পানি। 

## নির্মাণ
টোকিও স্কাই ট্রির উচ্চতা ৬৩৪ মিটার বা ২ হাজার ৮০ ফুট। তবে প্রথম দিকে উচ্চতা ৬১০ মিটার ছিল। কিন্তু ২০০৯ সালের অক্টোবর মাসে এ উচ্চতা বাড়িয়ে ৬৩৪ মিটার করা হয়। এ টাওয়ারটির নির্মাণকাজ শুরু হয় ২০০৮ সালের ১৪ জুলাই। ২০১২ সালের ২৯ ফেব্রুয়ারি এর কাজ শেষ হলে একই বছর ২২ মে বিশ্বের সবচেয়ে উঁচু এ টাওয়ারটি খুলে দেওয়া হয়। ত্রিভুজ ও ইয়েন মুদ্রা গোল আদলের কাঠামোবিশিষ্ট ৩৬ হাজার ৯০০ বর্গমিটার জায়গায় নির্মিত স্কাই ট্রি টাওয়ার সম্পূর্ণ ভূমিকম্প নিয়ন্ত্রিত।

টেলিভিশন ও রেডিও সম্প্রচার টাওয়ার নির্মাণ প্রকল্পে যোগ দেয় জাপানি ছয়টি টেলিভিশন কোম্পানি। কোম্পানিগুলো হলো -  এনএইচকে, নিহোন টিভি, টিভি আসাহি, টিবিএস, টিভি টোকিও এবং ফুজি টিভি। প্রথম টাওয়ারটির নাম নির্ধারণ করা নিয়ে অনেক ঝক্কি-ঝামেলা পোহাতে হয়। পরে সরাসরি জাপানি নাগরিকদের কাছ ভোট গ্রহণের মাধ্যমে টাওয়ারটির নাম ‘টোকিও স্কাই ট্রি’ নির্ধারণ করা হয়। এটি নির্মাণে খরচ হয় প্রায় ৮০ কোটি ৬০ লাখ মার্কিন ডলার। এই বিপুল পরিমাণ অর্থের দিক বিবেচনা করে এই টাওয়ারটিকে শুধুমাত্র স্যাটেলাইট সম্প্রচার কেন্দ্র হিসেবে ব্যবহার না করে পাশাপাশি বিভিন্ন ব্যবসায়িক চিন্তাভাবনাও যুক্ত করা হয়। টাওয়ারের ৩১ তলা পর্যন্ত রয়েছে প্রাতিষ্ঠানিক অফিস, শিক্ষা প্রতিষ্ঠান, অ্যাকুয়ারিয়াম, ডোম থিয়েটার, রেস্টুরেন্ট, বার, হোটেল ও বাণিজ্যিক দপ্তরসমূহ।  টাওয়ারের প্রধান আকর্ষণ দুটি মানমন্দির। প্রথমটি উচ্চতায় ৩৫০ মিটার, দ্বিতীয়টি ৪৫০ মিটার। তার ওপর ১৩০ মিটার দীর্ঘ ডিজিটাল টিভি অ্যান্টেনা স্থাপিত।
## চিত্রসংগ্রহ

## তথ্যসূত্র
১. "Japan finishes Tokyo Sky Tree". Mmtimes.com. Retrieved 14 June 2013.

২.  Tokyo Sky Tree beats Tokyo Tower, now tallest building in Japan , The Mainichi Daily News, 29 March 2010

৩. "Japan Finishes World's Tallest Communications Tower". Council on Tall Buildings and Urban Habitat. 1 March 2012. Retrieved 2 March 2012.

৪ ."Tokyo Sky Tree"  Emporis. Retrieved 2 March 2012.

৫.  "Tokyo Sky Tree construction starts". *The Japan Times*(15 July 2008). Retrieved 15 July 2008.

## বহিঃসংযোগ
* Official website (ইংরেজি)
* Tokyo Skytree live camera  (জাপানিজ)

বিষয়শ্রেণী:জাপানের টাওয়ার
বিষয়শ্রেণী:টোকিওর দর্শনীয় স্থান
সৌদি আরবের সামরিক বাহিনী

**সৌদি আরবের সামরিক বাহিনী ** () হলো রাজকীয় সৌদি আরব বিমান প্রতিরক্ষা , রাজকীয় সৌদি আরব নৌ প্রতিরক্ষা বাহিনী,রাজকীয় সৌদি আরব বিমানবাহিনী ও রাজকীয় সৌদি আরব সেনাবাহিনী সমন্বয়ে সৌদি আরবের প্রতিরক্ষা বাহিনী।

## রয়েল সৌদি বিমানবাহিনী
* ম্যাকডনেল ডগলাস এফ -15 ই স্ট্রাইক ইগল - ইউনাইটেড স্টেটস এয়ার ফোর্স-এর পর দ্বিতীয় সর্বোচ্চ ব্যবহারকারী 
* এফ-১৫ ঈগল
* ইউরোফাইটার টাইফুন
* পানাভিয়া টর্নেডো

## তথ্যসূত্র

## বহিঃসংযোগ
*Ministry of Defense and Aviation, official website
*Royal Saudi Land Forces, official website
*Saudi Arabian National Guard, official website
*Strategic Missiles Force , official website
*General Intelligence Presidency, official website
*http://www.strategypage.com/militaryforums/message.aspx?boardid=40&messageid=173&page=1#startofcomments  The Royal Saudi Air Force – A Paper Tiger, Minus the Tiger

বিষয়শ্রেণী:দেশ অনুযায়ী সামরিক বাহিনী
কৃষ্ণ মাণিক্য

**মহারাজ কৃষ্ণমাণিক্য** অষ্টাদশ শতাব্দীতে ব্রিটিশ ভারতে ত্রিপুরার রাজা ছিলেন। ১৭৬০ খ্রিস্টাব্দে (১১৭০ ত্রিপুরাব্দে) তিনি সিংহাসন আরোহণ করেন। কৃষ্ণমাণিক্য রাজধানী উদয়পুর থেকে আগরতলায় স্থানান্তর করেন, কুমিল্লায় সতের রত্ন মন্দির প্রতিষ্ঠা করেন। এই রাজার আমলে ত্রিপুরার পার্বত্য অংশ ব্রিটিশের করদ রাজ্যে পরিণত হয় এবং ত্রিপুরায় ব্রিটিশ রেসিডেন্ট নিযুক্ত হন। রাজার জমিদারী চাকলা রোশ্‌নাবাদে ব্রিটিশ শাসন ব্যবস্থা প্রবর্তিত হয়। রামগঙ্গা শর্মা রাজা কৃষ্ণমাণিক্যের রাজত্বকালের ঘটনাবলী নিয়ে, অষ্টাদশ শতাব্দীর শেষ ভাগে কৃষ্ণমালা নামে বই রচনা করেন।

## ইতিহাস
ব্রিটিশ ভারতে ত্রিপুরার রাজা ইন্দ্রমাণিক্যের পরলোকগমন ও কৃষ্ণমাণিক্যের শাসনারম্ভের মধ্যে ব্যবধান কাল প্রায় কুড়ি বৎসর। কৃষ্ণমাণিক্য সিংহাসন আরোহণ করেন ১১৭০ ত্রিপুরাব্দের ১লা পৌষ তারিখে। ইতোপূর্বে বিজয়মাণিক্য ও সমসের গাজি উভয়েই ত্রিপুরার অধিপতি ছিলেন। অতঃপর সমসের গাজির পতন হয়। ফলে ত্রিপুরার রাজ্যহারা যুবরাজ কৃষ্ণমণির নির্বাসন শেষ হয়। কৃষ্ণমাণিক্য সদ্গুণান্বিত ছিলেন। তিনি সমসের গাজি কর্তৃক প্রদত্ত ব্রহ্মোত্তর ও অন্য নিষ্কর সম্পত্তিপত্র রহিত না করে মহত্ত্বের পরিচয় দেন।

## ব্রিটিশ শাসকের সঙ্গে বিরোধ ও পরাজয়
সিংহাসন আরোহণের অল্পকাল পরেই মহারাজ কৃষ্ণমাণিক্যের সঙ্গে চাকলে রোশনাবাদের রাজস্ব নিয়ে ফৌজদারের বিরোধ শুরু হয়। এ বিরোদ কৃষ্ণমাণিক্যের জন্য বিপদ ডেকে আনে। ফৌজদার মুর্শিদাবাদে নবাবকে কৃষ্ণমাণিক্যের বিরূদ্ধে উস্কে দেন এবং মহারাজ কৃষ্ণমাণিক্যকে শিক্ষা প্রদানের জন্য সৈন্য প্রার্থনা করেন। মুর্শিদাবাদে নবাবকে বিষয়টি ইংরেজ গভর্নর ভান্সিটার্টের গোচরে আনেন। ইংরেজ গভর্নর ভান্সিটার্ট প্ররোচিত হয়ে কৃষ্ণমাণিক্যের বিরূদ্ধে লড়াইয়ের জন্য চট্টগ্রামের শাসন কর্ত্তাকে নির্দেশ দেন। ১৭৬১ খ্রিষ্টাব্দে লেফটেনেন্ট মথি সেনাবাহিনী নিয়ে ত্রিপুরায় এসে কৃষ্ণমাণিক্যের বিরুদ্ধে যুদ্ধ শুরু করেন। ব্রিটিশ সেনাদলের গতিরোধের উদ্দেশ্যে কৃষ্ণমাণিক্য প্রাচীন কৈলাগড় দুর্গে সাত হাজার সৈন্যসহ যুদ্ধের প্রস্তুতি গ্রহণ করেছিলেন। তার নিকট প্রয়োজনীয় কামানও ছিল। লেফটেনেন্ট মথি সেনাদলে মাত্র ২০৬ জন সৈন্য ছিল। কিন্তু বিশ্বাসঘাতক এক সেনাপতি পরাজয় অনিবার্য বলে পাহাড়ে পলায়নে ত্রিপুরার সৈন্যদের প্ররোচিত করেন। ফলে প্রস্তুতি সত্বেও কৃষ্ণমাণিক্য পরাজিত হন ও ব্রিটিশ লিক সাহেব বিজিত ত্রিপুরার রেসিডেণ্ট অধিকর্তা নিযুক্ত হন।

## হৃত গৌরব পুনরুদ্ধার
এর কিছুকাল পরে ব্রিটিশ কর্ত্তৃপক্ষ জগৎমাণিক্যের পুত্র বলরামমাণিক্যকে চাকলে রোশনাবাদের অধিপতি করে দেন। এতে কৃষ্ণমাণিক্যের হৃতশক্তি আরও খর্ব্ব হয়ে পড়ে কিন্তু এ ব্যবস্থা দীর্ঘকাল স্থায়ী হয় নি। বলরামমাণিক্যকে দূর করে কৃষ্ণমাণিক্য আবারও চাকলে রোশনাবাদের অধিকার প্রাপ্ত হলেন। এ জন্য মহারাজাকে কলকাতায় ইংরেজ কর্ত্তৃপক্ষের সাথে সাক্ষাৎ করতে যেতে হয়েছিল। হারিভার সাহেবের সাহায্যে মহারাজা সফলকাম হলেন। এর কিছুকাল মধ্যেই ইষ্ট ইণ্ডিয়া কোম্পানী দেশের সর্ব্বময় কর্ত্তৃত্ব লাভ করেন এবং লিক সাহেব (Mr. Ralph Leeke) ত্রিপুরার রেসিডেণ্ট পদে স্থায়ী হন। লিক সাহেব চাকলে রোশনাবাদ শাসন উদ্দেশ্যে ব্রিটিশ শাসনতন্ত্রের প্রবর্ত্তন করেন। পার্ব্বত্য ত্রিপুরার শাসন মহারাজের হাতে আগের মত থেকে গেল, এই ভাবে সেই সময় থেকে স্বাধীন ত্রিপুরা ও জমিদারী ভিন্ন ভিন্ন ভাবে শাসিত হতে লাগিল। মোগল শাসনের পরিবর্ত্তে ব্রিটিশ শাসন প্রবর্ত্তিত হয়ে গেল।
## মৃত্যু
সুদীর্ঘ ২৩ বৎসর কাল রাজত্ব ভোগ করে মহারাজ কৃষ্ণমাণিক্য ১৭৮৩ খৃষ্টাব্দে পরলোক গমন করেন।
## তথ্যসূত্র

বিষয়শ্রেণী:ত্রিপুরার রাজা
বিষয়শ্রেণী:ত্রিপুরা রাজবংশ
বিষয়শ্রেণী:মাণিক্য রাজবংশ
বিবি পাক দামান

**বিবি পাক দামান** (উর্দু):   হযরত রুকাইয়া বিনতে আলীর পবিত্র   সমাধিস্থল যা পাকিস্তানের লাহোর পাঞ্জাবে অবস্থিত।

ঐতিহাসিকদের মতে এখানে মুহাম্মাদ(দঃ) এর পরিবারেরর (আহলে বায়াত) ছয়জন মহিলার সমাধি রয়েছে। রোকেয়া বিনতে আলী মুহাম্মাদ(সঃ) এর চাচাত ভাই এবং জামাতা আলী ইবনে আবি তালিব এর কন্যা ছিলেন। রোকেয়া বিনতে আলী হযরত আল-আব্বাস ইবনে আলীর আপন বোন এবং হযরত মুসলিম ইবনে আকীলের  স্ত্রী ছিলেন। মুসলিম ইবনে আকীল ইসলামের বার ইমামের তৃতীয় ইমাম হযরত হুসাইন ইবনে আলীর গুপ্তচর ছিলেন যাকে তিনি কুফায় নিযুক্ত করেছিলেন।

বিবি পাক দামান, যার অর্থ “ পবিত্র মহিলা”, হল ছয়জন মহিলা যাদের এই সমাধিতে সমাধিত করা হয়েছে বলে বিশ্বাসস করা হয় তাদের সম্মিলিত নাম, যদিও এটি জনমুখে রোকেয়া বিনতে আলীর সমাধি বলে অধিক প্রচারিত হয়েছে (ভুলক্রমে)। 
ইসলাম ধর্ম প্রচার করার জন্য যে সকল মহিলা দক্ষিণ এশিয়ায় এসেছিলেন এই ছয়জন মহিলা তাদের অন্যতম ছিলেন।  তারা পাকিস্তানের লাহোরের নিকটস্থ শহরতলীতে ইসলাম ধর্ম প্রচার প্রসার সংক্রান্ত   কাজে নিয়োজিত ছিলেন। কথিত আছে যে দাতা গঞ্জ বখশ, দক্ষিণ এশিয়ার বিশিষ্ট সুফি সাধক হিসেবে বিবেচিত, নিজেই বিবি পাক দামান মাজারের অনুরাগী ছিলেন।   এবং এই মহিমান্বিত মাজার শরীফ থেকে প্রচুর আধ্যাত্বিক জ্ঞান অর্জন করেছেন। 
কতিপয় ঐতিহাসিক রোকেয়াকে ছৈয়দ আহমেদ তখতার (দ্বাদশ শতাব্দী) কন্যা বলে মনে করেন। বিবি পাক দামান মাজারটি গর্হি শাহু এবং রেলওয়ে স্টেশনের মাঝে অবস্থিত। ইমপ্রেস ররোড থেকে খুব সহজেই বিবি পাক দামান মাজারে যাওয়া যায় এবং সেখান থেকে পুলিশ লাইনের বিপরীতে ছোট রাস্তা ধরে রাাস্তার বাম পাশের প্রথম মোড়েই মাজারটি অবস্থিতত। বর্তমানে পাকিস্তান সরকার বিবি পাক দামান মাজারটির সম্প্রসারণের বিষয়টি অনুমোদন দিয়েছে।

## ইতিহাস
ঐতিহাসিকদের দেয়া তত্ত্ব থেকে সাতজন মহিলা ও চারজন পুরুষের নাম পাওয়া যায়,। এটিও পাওয়া যায় যে রোকেয়া ননিজের পরিচয় দিয়েছেন এভাবে, “আমি একজন শহীদের বিধবা, আলীর কন্যা এবং হোসাইনী সেনাবাহিনীরর সেনাপতি আাব্বাসের বোন এএবং অন্য পাঁচজন মহিলা আমার আত্মীয় ছিলেন, আরেকজন যার নাম ছিল “হালিমা” তিনি আমাদের দাসী ছিলেন কিন্তু পদমর্যাদায় আমাদের মতই ছিলেন। তিনি অপরাপর চারজন পুরুষের  পরিচিতিও দিয়েছেন যারা তাদের দেহরক্ষী এবং নিজ সম্প্রদায়ভুক্ত ছিলেন, তাদের ননাম হল (১) আব্ব-উল-ফাতাহ (২) আব্ব-উল-ফজল (৩) আব্ব-উল-মুকারম, এবং (৪) আব্দুল্লাহ।

## তথ্যসূত্র

বিষয়শ্রেণী:মাজার
বিষয়শ্রেণী:পাকিস্তানের সুফি মাজার
বিষয়শ্রেণী:পাঞ্জাব, পাকিস্তানের সমাধিসৌধ
বিষয়শ্রেণী:পাকিস্তানের মাজার
সুপ্রকাশ রায়

**সুপ্রকাশ রায় (** ১৯১৫ — ২১ ডিসেম্বর, ১৯৯০) একজন ভারতের স্বাধীনতা আন্দোলনকারী বিপ্লবী, শিক্ষক ও ইতিহাস গবেষক। তার আসল নাম সুধীরচন্দ্র ভট্টাচার্য।

## বিপ্লবী আন্দোলন
বরিশালের গৈলা স্কুলে পড়াশোনা করেন। বরিশালের বিখ্যাত ব্রজমোহন কলেজে পড়াকালীন বিপ্লবী যুগান্তর দলের সাথে যোগাযোগ হয়। বিপ্লবী আন্দোলনে যুক্ত থাকার অভিযোগে ১৯৩৪ থেকে ১৯৩৭ সাল অবধি কারাবাস করেন। তাকে হিজলি ডিটেনশন ক্যাম্প ও বহরমপুর জেলে থাকতে হয়েছিল। কারান্তরালে মার্কসবাদে আকৃষ্ট হয়ে গভীর অধ্যয়ন করেন তিনি।

## কমিউনিস্ট পার্টির সদস্য
জেল থেকে বেরিয়ে ভারতের কমিউনিস্ট পার্টির সদস্য হন তিনি। সক্রিয় ভাবে শ্রমিক আন্দোলনের সাথে যুক্ত হয়ে কলকাতার ট্রাম মজদুর ইউনিয়নের সংগঠক হিসেবে পরিচিতি পান এবং ১৯৪৫-৪৬ পার্টির জেলা ইউনিট, ও জেলা সম্পাদকমন্ডলীর সদস্য নির্বাচিত হয়েছিলেন তিনি। ভারতীয় কমিউনিস্ট পার্টি, ১৯৪৮ খ্রিষ্টাব্দে বে-আইনি ঘোষিত হলে গোপনে পার্টির সংগঠনের কাজ চালাতে থাকেন। পরবর্তীতে পার্টির সাথে মতবিরোধ হলে সক্রিয় রাজনীতি থেকে সরে আসেন আদর্শনিষ্ঠ সুপ্রকাশ রায়। সর্বক্ষনের পার্টিকর্মী হিসেবে কাজ করেছেন, তার নিজস্ব সম্বল কিছুই ছিলোনা। ফলত তার মৃত্যুর পরে অভাব অনটনে জর্জরিত ছিল তার পরিবার।

## সাহিত্যকর্ম ও গবেষণা
১৯৫৫ সালে হেয়ার স্কুল এ শিক্ষকতার কাজে যোগদান করেন। ১৯৫৬-৮২ পর্যন্ত টানা শিক্ষকতা করেছেন। বিশিষ্ট বামপন্থী চিন্তাবিদ গোপাল হালদার ও চিন্মোহন সেহানবীশের প্রেরণায় স্বাধীনতা আন্দোলন ও সংগ্রামের ইতিহাস নিয়ে গবেষণা ও লেখা শুরু করেন। তার বেশিরভাগ গ্রন্থই সুপ্রকাশ রায় নামে প্রকাশিত হয়েছে। এছাড়াও তার আরো দুটো ছদ্মনাম ছিলো বিজন সেন এবং কাফি খাঁ।

## রচনা
   
#*ভারতের কৃষক বিদ্রোহ ও গনতান্ত্রিক সংগ্রাম*
#*ভারতের বৈপ্লবিক সংগ্রামের ইতিহাস*
#*বিদ্রোহী ভারত*
#*ভারতের জাতীয়তাবাদী বিপ্লবের ইতিহাস*
#*মাও সে তুং*
#*পরিভাষা কোষ*
#*তেলেংগানা বিপ্লব*
#*ভারতের কমিউনিস্ট পার্টির ইতিহাসের রূপরেখা*
#*মহাবিদ্রোহ ও তারপর*
# *[[সাঁওতাল বিদ্রোহ]]*
#*তেভাগা সংগ্রাম*
# *জাতিসমস্যায় [[মার্কসবাদ]]*
#*গান্ধীবাদের স্বরূপ*
#*মার্ক্সের ক্যাপিটাল*
#*কমিউনিস্ট ম্যানিফেস্টো: সংগ্রামের দিশা*
#*চীন বিপ্লব ও চীনের কৃষক*; ইত্যাদি তার রচিত ও সম্পাদিত বই।

## মৃত্যু
সুপ্রকাশের শেষ জীবন অবহেলায় কেটেছে। তিনি ২১ ডিসেম্বর, ১৯৯০ সালে মারা যান। ১৯৭২ সালে তিনি স্বাধীনতা সংগ্রামী হিসেবে তাম্রপত্র পান যা পরবর্তীকালে তার কন্যা অভাবের তাড়নায় কাগজওয়ালার কাছে দশ টাকায় বিক্রি করে দিতে বাধ্য হন।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ভারতীয় সাম্যবাদী
বিষয়শ্রেণী:বাংলাদেশী বিপ্লবী
বিষয়শ্রেণী:গৈলার ব্যক্তি
বিষয়শ্রেণী:বাঙালি প্রাবন্ধিক
বিষয়শ্রেণী:বাঙালি বিপ্লবী
বিষয়শ্রেণী:ভারতীয় সাম্যবাদী লেখক
বিষয়শ্রেণী:বরিশাল জেলার লেখক
বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
বিষয়শ্রেণী:বরিশাল জেলার রাজনীতিবিদ
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:ভারতীয় বিদ্যালয়ের শিক্ষক
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশাল জেলার সক্রিয়কর্মী
বিষয়শ্রেণী:গৈলা মডেল মাধ্যমিক বিদ্যালয়ের প্রাক্তন শিক্ষার্থী